==Martinus==
Den danske åndelige lærer [[Martinus Thomsen|Martinus]] ([[1890]]-[[1981]]) ser hele verdensaltet som gennemtrængt af ''hensigtsmæssighed''. Alt, hvad der sker for de enkelte sjæle, er til nytte på en eller anden måde. Derfor kan der ikke eksistere et evigtvarende helvede, siger han. Helvede er tidsbegrænset og har et formål. ”Helvede” er i det lange løb - i løbet af mange liv - ifølge ''kontrastprincippet'' en forudsætning for, at modsætningen - ”himmeriges rige” - kan opleves af den enkelte sjæl. Kontrastprincippet går ud på, at det er umuligt for en sjæl at opleve et fænomen, hvis det ikke markeres af en kontrast til dette fænomen.<ref>Martinus: Logik, s. 68</ref> Eksistensen af kontraster er en nødvendig forudsætning for sjælenes livsoplevelse.<ref>Martinus: Livets bog, bind 1, s. 38.</ref> Mørke og lidelse er således camoufleret kærlighed, siger Martinus.<ref>Martinus: Omkring min missions fødsel, s. 65-66</ref>
Jura Filosofi Politik Religion Retsvæsen